《续游十二首 其五》
明代·王彦泓

细吐微词缓劝酬，口脂香暖流银瓯。杯行醉按红酥手，烛灭狂探软玉钩。

出浴睡容梳薄鬓，下帷灯影照含羞。此身合属书生未，记取金梭莫再投。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。